JUMAL KÕNELEB
Tere ja tere tulemast vaatama saadet "Jumal kõneleb".
Minu nimi on Jan Cedercreutz ja minuga on mu armas naine Joy.
Täna tahame rääkida teemal, mis on uskliku argielus väga tähtis.
Räägime usust.
Usu läbi tuleb inimene päästele, kuid vajame usku igal päeval.
Vajame usku, et saada oma argipäevadega hakkama.
Mida sina arvad, Joy?
Heebrealastele 10:38 on kirjutatud: "Aga minu õige jääb usust elama."
Issand ütleb, et õige ehk Jumala laps jääb usust elama.
See on seega meie elu retsept.
See eluks vajalik.
Sellel on üpris suur seos argieluga.
Mis on piibellik usk?
Parim on vaadata, mis on Piiblis kirjas.
Kirjas heebrealastele 11:1 selgitatakse, mis asi on usk.
Usk on kindel veendumus selles, mida loodetakse
ja joondumine selle järgi, mida pole näha.
Usk on kindel veendumus selles, mida loodetakse
ja joondumine selle järgi, mida pole näha.
Mida see tähendab?
Inglise keelses tõlkes öeldakse, et usk on substants.
See on siis mingi aine või midagi konkreetset.
Tõepõhi, tuum,
sisu, põhiomadus, omandiõiguse tõend või tunnistus.
Usk on Jumala riigis midagi konkreetset.
Kui omandiõiguse dokument
või paber, millel on kirjas, et see asi kuulub Joyle.
Tunnistus, mis tunnistab, kui usun millessegi.
Võib ka öelda, et usk on teadmine.
Just.
Mu südames on tunnistus selle kohta, et see on nii.
Jumal on mulle seda lubanud, olen selle vastu võtnud ja mul on see.
Mu südames on tõendus, et mul on see.
Usk on tunnistus asjadest või esemetest,
mida ei saa silmadega näha.
Usk pole sama, mis soovimine.
Kui me soovime midagi, kaasneb sellega ebakindlus.
Piibellik usk on kindlus.
Peame kindlaks midagi, mida me veel ei näe.
Sirutumine selle järele,
mida ei ole veel näha ega saa meeltega kogeda.
Suurepäraseks näiteks on Noa, kes hakkas ehitama laeva.
Maa peal polnud veel kunagi vihma sadanud.
Ta ehitas laeva usus ja usaldas, mida Jumal oli ütelnud,
kuigi ta polnud näinud veel piiskagi veeuputusest.
Sellegipoolest ta uskus.
Oluline, et ta sirutus selle poole, mida Issand oli talle ütelnud.
Ta uskus millessegi.
Ta kuulis soovitust Issandalt.
See puudutas ta südant nii, et ta oli kindel, et see on tõsi.
Seejärel hakkas ta ehitama, midagi tegema
ja astuma samme selle suunas, kuhu usk näitas.
Ta joondus selle järgi.
Näiteks, kui ma pole varem teadnud, et mind armastatakse
ja nüüd saan teada, et olen armastatud.
Loen ja mõistan, et Jumal armastab mind.
Mind armastatakse.
Lasen sel jõuda enda südamesse.
Sõnum hakkab mu südant muutma ning rahustab mind maha.
Suudan elada rahulikumalt, kui tean, et mind armastatakse.
Teine näide.
Loen siit, et Issand on minu karjane.
Ta juhatab mind oma nime pärast.
Loen, mõistan ja vaatan siit,
kui palju Ta on oma rahvast juhtinud ning hakkan sellesse uskuma,
et mul on hea Karjane, kes juhatab mind.
Seegi rahustab mind ja ma ei karda enam nii palju.
Toimub mingisugune muutus.
Kui läheme veel kaugemale,
näeme, et Ta on lubanud täita meie vajadused.
Ta on lubanud mu eest hoolitseda.
Kui tunnen, et Ta juhatab mind mingisse suunda
ei pruudi ma teada, kuidas ja kust tuleb mulle sissetulek.
Ta on lubanud minu eest hoolitseda, seega hakkan minema selles suunas.
Julgen teha samme Jumala Sõna järgi.
See ongi usk. - See on usk.
Kirjas heebrealastele 11:7 öeldakse Noa kohta nii:
"Usu läbi sai Noa hoiatuse selle kohta, mida veel ei olnud näha,
ja ta ehitas jumalakartuses laeva oma pere päästmiseks;
ja selle kaudu ta mõistis süüdi maailma
ja sai selle õiguse pärijaks, mis tuleb usust."
Noa ehitas laeva usu läbi.
Samamoodi rajasime kristliku kooli.
See oli Jumala töö ning endiselt tegevuses.
See ei toimi selle tõttu, et mina ja Joy oleme nii nutikad.
Me pole seda.
Me lihtsalt astusime ühe ususammu haaval edasi.
Astume endiselt igal päeval ühe ususammu haaval edasi.
See kannab.
Usk erineb seega soovimisest ja nagu oleme juba rääkinud,
siis liitub sellega palju usu kohaseid tegusid ja samme.
See on väga oluline, sest nagu Joy ütles,
et Piibli sõnul on meid kutsutud käima ja elama usust.
See on siis midagi muud,
kui kord saada usklikuks ning sellega asi piirdub.
Vajame usku igal päeval.
Minu meelest põhineb kogu usk ühel.
2. Peetruse kiri 1:3:
"Tema jumalik vägi on meile kinkinud kõik,
mis on vajalik eluks ja vagaduseks, tema tundmise kaudu,
kes meid on kutsunud omaenese kirkuse ja väärikusega."
Ta on juba seda kinkinud.
Kohtun Temaga, mõistan,
et Ta on olemas ja Jeesus on päriselt surnuist tõusnud.
Ta elab ja on olemas.
Ta on kõik, mida Ta esindab, kes Ta on ja mida Ta suudab,
kõik kuulub Talle ja kogu Ta kuningriik.
See kõik on Temas olemas.
Ma võtan selle oma ellu vastu.
Minu ellu tuleb nüüd midagi päris uut.
Ta on juba kinkinud mulle iseend ja kõik need tõotused.
Terve Piibel räägib sellest,
mida Jumal on mulle andnud Jeesuse Kristuse kaudu.
Need on juba olemas ning on tõeline.
Luuka evangeeliumis 15:31 on kirjutatud nõnda:
"Isa ütles talle: "Poeg, (või tütar), sina oled alati minu juures,
ja kõik, mis on minu, (isa ütleb lapsele), on sinu oma."
Kõik, mis on Isa ja Issanda oma, on nüüd minu Jeesuses Kristuses.
Efeslastele 1:11: "Temas (Kristuses) oleme ka meie saanud liisuosa.."
Kristuses olen mina saanud osa pärandist.
"Ettemääratult kõiges toimivat
kavandamist mööda, tema tahtmise nõu järgi.."
Temas olen ma juba saanud midagi.
Temas on tohutult rahu, armastust, rõõmu, jõudu, tervist ja headust.
Kogu Ta riik on Temas olemas.
Kui mõistan seda, usun sellesse.
See saab tõelisuseks minu elus.
Usk pole midagi,
millega panen Jumalat tegema midagi uut.
Usk on pigem see, millega avan südame sellele,
mis Temas juba minu jaoks olemas.
Usu kaudu astun Jumala tõelisusse, mis on juba olemas.
Meile on juba kõik kingitud.
Võin uskuda seda, astuda sellesse ja käia selles.
Võti on selles,
et usk näeb tõelisena seda, mida ei saa meeltega kogeda.
Usk näeb tõena seda, mis meile on Sõnas lubatud.
Seda, mis kuulub meile Kristuses.
Piibli järgi on piibellik usk kõikumatu.
Palju enamat kui soovimine.
See pole midagi ebamäärast vaid tugev ja kindel usaldus.
Aabraham näitas kõikumatut usku, kui sai tõotuse lapse, Iisaki, kohta.
Aabrahamile öeldi olukorras,
kus temal ja ta naisel Saaral oli võimatu saada lapsi.
Roomlastele 4:18-21 kuulutab nii: "Aabraham uskus,
kui lootus näis lootusetu, et ta saab paljude rahvaste isaks,
selle ütluse järgi: "Nõnda peab olema sinu sugu."
Ta ei jäänud usus nõdraks, pannes tähele oma elatanud,
ligi saja-aastast ihu ja Saara surnud lapsekoda.
Ta ei kahelnud Jumala tõotuses uskmatuna, vaid sai vägevaks usus,
ülistades Jumalat ja olles täiesti veendunud,
et Jumal on vägev ka täitma seda, mida on tõotanud."
Me näeme siin jälle usku, milles pole kahtlust.
See on täiesti kindel selles,
et mida Jumal on öelnud, seda Ta ka täidab.
Piibellik usk on nii kindel.
Võib tunduda lootusetu saada ka omale selline usk.
Kuidas võiksin uskuda nagu Joy äsja ütles,
et kõik, mis kuulub Jumalale, on nüüd ka minu oma?
Ta on kõik varem valmis pannud, nagu Joy ütles
ja ma ei pea tegema muud, kui usaldama ja uskuma.
Kust selline usk tuleb ja kuidas see on võimalik?
Ta sai vägevaks usus.
"Ta ei kahelnud Jumala tõotuses uskmatuna,
vaid sai vägevaks usus.."
Kuidagi sai Aabraham usus vägevaks.
"ülistades Jumalat ja olles täiesti veendunud,
et Jumal on vägev ka täitma seda, mida on tõotanud."
See on nii vägev.
Usust on väga tore rääkida, sest kui vaatame neid sõnu
ja uurime neid asju, siis meie usk kasvab.
Kohe, juba praegusel hetkel.
Kui me uurime neid asju, siis see tekitab innustust.
Tekib ootus ja uus vaimustus.
Tore on näha kirjas roomlastele, mida räägitakse Aabrahami kohta.
Tal oli kõikumatu usk ning uskus lõpuni välja,
kuigi tal ja tema naisel oli võimatu saada lapsi.
Kirjas roomlastele on nii kirjas.
Kui vaatame Aabrahami elu
ja loeme 1. Moosese raamatust, näeme veidi teistsugust tõde.
Näeme seda, et Aabraham kahtles mitmel korral.
Ta isegi leiutas teise viisi, kuidas last saada,
mis polnud Jumala esialgne plaan.
Miks siis Piibel kirjeldab, et tema usk oli nii kindel?
Usun, et asi on selles, et Jumal hindab meie usku kõrgelt.
Ta hindas Aabrahai usku.
Meie kõigi jaoks on ju loomulik, et kahtleme vahetevahel mõtetes.
Mina küll kahtlen.
Meid aitab 1. Moosese 15, mis räägib, mida Aabraham tegi.
Kuidas ta vastu pidas,
kui oli saanud tõotuse aga peres oli katsumusi
ja päris keeruline olukord, sest nad olid lastetud.
See oli kindlasti väga kurvastav
nii Aabrahamile kui Saarale, et nad polnud saanud lapsi.
Issand ütles: "Ära karda, Aabram!
Mina olen sulle kilbiks. Sinu tasu on väga suur!"
Issand viis tema õue ning ütles: "Vaata nüüd taeva poole
ja loe tähti, kui sa suudad neid lugeda!"
Ja ta ütles temale: "Nõnda saab olema sinu sugu!"
Aabraham palvetas ja Issand hakkas teda julgustama.
"Ära karda! Ma olen sinuga.
Mine välja ja vaata taeva poole.
Püüa tähed ära lugeda, kui sa seda teha suudad."
Aabraham vaatab tähti
ja võibolla püüab neid lugeda, kuid märkab, et see on võimatu.
Issand aitab teda selles, et Aabrahami usk kasvaks.
Aabraham sai taas julgustust.
Issand tegi mitmeid selliseid asju.
Loen 8. salmist edasi: "Aabraham küsis: "Issand Jumal,
millest ma ära tunnen, et ma selle pärin?"
Sel korral hakkas Issand rääkima lepingust.
Ta laseb tuua kolmeaastane mullika
ja juhatab Aabrahami lepingu rituaali.
Aabraham mõistis, mida tähendab vereleping.
Loom ja tema veri ohverdati ning Aabraham mõistis,
et siinkohal on tegemist millegagi, mida ei saa tühistada.
Ainult surm võib tühistada verelepingu.
Issand sõlmis Aabrahamiga verelepingu.
See julgustas Aabrahami mitte alla andma, kuigi ta oli nii vana.
Meiegi võime tänapäeval nii teha, et katsumustes läheme Piibli ligi,
loeme seda ja need sõnad julgustavad ka meid.
Läheme palvesse
ja räägime Issandaga: "Appi, Issand, mida ma teen?"
Ta julgustab meid jätkama. - Just nii.
Piibellik usk ei kahtle vaid on kindel, kõikumatu ja tugev.
Sellele võib ehitada kogu elu ning isegi rajada kristliku kooli.
Peame mõistma, et selline usk tuleb Jumalalt.
Jumala usk nakatab meid.
Kui mõistame, et see tuleb Jumalalt, siis me ei pea häbenema seda,
kui me vahel kahtleme või kogeme survet.
Otsime siis Jumalat nagu Aabrahamgi.
Kui meie oma usust ei piisa, siis me otsime Jumalat,
kuni Ta jälle räägib meiega ja Ta Sõna meid jälle kõnetab.
See teeb meid tugevamaks ja saame minna edasi.
Seda me näeme Aabrahami elus
ja seetõttu on meil kõigil võimalik uskuda,
kuna usk tuleb Jumalalt, kes alati usub.
Palvetame koos sinuga.
Tänu, taevane Isa,
et saame tulla Sinu palge ette ning otsida Sind.
Tänu, Issand, et Sina oled alati täis usku.
Tänu, Issand, et sul on head plaanid meile kõigile
Tänu, Issand, et kõneled täna.
Sinu Sõnast tuleb usk.
Sinu Sõna sünnitab usku ja selles on usu vaim.
Palume, et avaksid meie kõikide südamed
võtma Sinu käest vastu nii, et me usk saab täna tugevamaks.
Meie kõikide usk võib täna saada tugevamaks.
Tänu Issand!
Tänu Issand, et oled sama eile, täna ja igavesti.
Sa ei ole muutunud ega pole mingil kombel teistsugune.
Oled jätkuvalt ja täienisti sama.
Tänu, Issand, et võime tõesti elada Sinu varal.
Võime elada Sinuga ja Sinus.
Me kogu elu võib olla Sinu kätes ja koos Sinuga.
Tänu Issand, et saame kui Sinusse pugeda
ning kogu me elu võib olla peidetud Kristuses ja Sinus.
Issand, täname Sind praegu, et Sinu hea ja õnnistav käsi
on meie kohal ja me peal ning Su abistav käsi on meie elus.
Issand, ma palun praegu Jeesuse nimel kõikide eest.
Tahan hoopis tänada töö eest, mida oled juba alustanud
ning mida teed jätkuvalt kõikide eludes.
Nõustume Janiga koos Sinuga, et me käime koos ega anna alla.
Me ei vaata paremale ega vasakule vaid läheme hea usuvõitlusega lõpuni.
Tänu Issand, et võime olla koos
ning aidata teineteist, kui me enam ei jaksa üksinda.
Issand, tänan, et tõstad täna üles kõik maha surutud.
Võime lüüa oma selja sirgu ja raputada maha kõige, mis rõhub.
Võime minna julgel meelel edasi, sest käime koos Sinuga.
Tänu Issand, et saame kasutada meil olemasolevat usku.
Tänu, Issand, et võime täna
kasutada Joyga seda usku, mis meil on olemas.
Võime kõik kasutada seda usku, mis on meil olemas.
Tänu, Issand, et Su Sõna lubab, et kui palume, siis kuuled.
Kui palume midagi Su tahte kohaselt, siis Sa kuuled meid.
Kui teame, et Sa kuuled,
teame ka, et meil juba on see, mida oleme Sinult palunud.
Seda lubatakse 1. Johanneses.
Täna tahan palvetada julgelt kõikide haigete eest.
Ma tean, Isa, et Sinu tahtmine on tervendada.
Ma sõitlen haigust Jeesuse nimel!
Tänu, et oled andnud väe
astuda kogu vaenlase väe peale ja miski ei tee meile kahju.
Jeesuse nimel taganegu kõik, mis ahistab ja rõhub.
Jeesuse nimel tulgu rahu ja rõõm ning vabadus.
Tänu, et saame võtta meelevalla
kogu valult, vaevadelt, tõbedelt ja nõrkustelt.
Taganegu need Jeesuse nimel!
Täielik vabadus.
Ihu ja hinge üle tulgu täielik vabadus.
Tänu, et võime uskuda, mida Sinu Sõna ütleb
ja teada, et vastad oma Sõna kohaselt.
Halleluuja, tänu Issand!
Tänu, Issand, tõesti,
et vabaduseks on Kristus meid vabastanud.
Oled meid välja viinud pimeduse riigist
ja asetanud oma armsa Poja kuningriiki.
Me oleme nüüd valgus.
Tänan, Issand, julgustad meid ja ütled: "Püsige minu valguses!"
Tahame täna jääda valgusesse ning püsida valguses.
Tahame olla Sinu valguses ja olla julge meelega Jeesuse nimel.
Tänu Issand, et julgus ja jõud saab meis tõusta.
Annad meile jõudu.
Sinus on ülestõusmise vägi.
Kõik see, mis on mingil kombel kuhjunud kokku
ja on tekkinud masendus ning asju, mis kisuvad alla,
saab nüüd ülestõusmisjõudu ning me käime uue sirge rühiga.
Jeesuse nimel, aamen.
Tänu, Issand, et seal kus on Vaim, seal on vabadus.
Kui Püha Vaim tuleb teisse, siis saate väe.
Tänu, Püha Vaim, et Sa puudutad ja vabastad.
Annad väe, mida vajame,
et tõusta ja minna edasi hirmuta, mureta, vaevata ja takistusteta.
Jeesuse nimel, aamen.
JUMAL KÕNELEB
Aitäh kõigile toetuse, palvesoovide ja julgustuse eest!
Kui soovid rohkem teada me tööst,
külasta meie kodulehekülge www.kristillinenkoulu.org
Koolis on veel järgmiseks õppeaastaks vabu kohti.
Tahan sind ka kindlasti julgustada toetama TV7 tööd.
See kanal ei tegutse riikliku toetuse läbi
vaid Jumala ja meie kõikide toetuse kaudu.
Helista telefoninumbrile 9001777
Kõne maksab Eestis 7 eurot.
Võid kautada ka kontonumbreid, mida näed peatselt ekraanil.
Ole õnnistatud ja tea, et Jumal on tõesti Sinuga lõpuni välja.
Aamen.
Taevas TV7 arvelduskontod: Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin